Қаныбек Бекболатұлы Жұмашев

Қаныбек Бекболатұлы Жұмашев (1970 жылы 10 қазанда Маңғышлақ облысы Ералы ауданының Ералы кентінде туған) - мемлекеттік қайраткер.

 Өмірбаяны 
Әл-Фараби атындағы Қазақ мемлекеттік университетін (1992) химик-дәріскер мамандығы бойынша; 
Ш. Есенов атындағы Ақтау мемлекеттік университетін (2006) экономист мамандығы бойынша үздік бітірген.
Дарынды балалар мәселелері, білім беру жүйесін басқарудың нысандары, қазақ тілін оқытатын мектептердің мәселелері бойынша 4 мақаланың авторы.
1987 жылдан - С.М. Киров атындағы Қазақ мемлекеттік университетінің студенті. 
1992 жылдан - «Қаражанбас- мұнай» ААҚ инженері (Ақтау қ.). 
1993 жылдан - Ақтау қалалық политехникалық колледжінің дәріскері. 
1995 жылдан - ҚР Қарулы Күштерінде қызметте. 
1997 жылдан - №5 ОМ биология мүғалімі (Ақтау қ.). 
1997 жылдың желтоқсанынан - Маңғыстау облыстық білім беру басқармасының жетекші маманы. 
2000 жылдан - облыстық дарынды балаларға арналған мектеп-интернаттың директоры (Ақтау қ.). 
2004 жылдан - Маңғыстау облыстық білім беру басқармасы бастығының орынбасары, бастығы м.а.
2005 жылдың қаңтарынан - Маңғыстау облыстық Білім беру департаменті директорының м.а., 
2005 жылдың маусымынан - директорының орынбасары. 
2005 жылдың қазанынан - Маңғыстау облысы әкімінің әлеуметтік мәселелер жөніндегі кеңесшісі. 
2006 жылдан - Маңғыстау облыстық Білім беру департаменті директорының міндетін уақытша атқарушы, департамент директорының орынбасары, директоры. 
2008 жылдан - Маңғыстау облыстық Еңбекпен қамтуды үйлестіру және әлеуметтік бағдарламалар басқармасының бастығы.
2010 жылдың сәуірінен бері - Маңғыстау облысы әкімінің орынбасары.

 Жеке өмірі 
Ұлты - Қазақ. Қазақ, орыс және ағылшын (сөздікпен) тілдерін біледі. Хоббиі - спорт, музыка, поэзия. Сүйіп оқитын әдебиеті - шытырман оқиғалы романдар, тарихи повестер, ойшылдардың философиялық толғамдары.
Әкесі - Жұмашев Бекболат, зейнеткер, инженер-механик болған. Анасы - Есдәулетова Дилан, зейнеткер, медбике болған.
Үйленген. Жұбайы - Байноверова Ардақ Ғабдоллақызы (1971 жылы туған).Ұлдары - Бекболатов Есенәлі Қаныбекұлы (1992 жылы туған), Бекболат Әлисұлтан Қаныбекұлы (2010 жылы туған), Бекболат Әлинұр Қаныбекұлы (2010 жылы туған); қызы - Бекболатова Аида Қаныбекқызы (2000 жылы туған).Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

 Жетістіктері 
ҚР білім беру ісінің үздігі (2006).
Әскери атағы - запастағы аға лейтенант.
Діни көзқарасы - ислам.
Саяси қайраткер ретіндегі идеалы - Т. Рысқұлов.

 Дереккөздер 

Санат:Қазақстан мемлекет қайраткерлері